Интер е все по-близо до Оливие Жирутоку-що\nОпасения за безводие и в Свищовпреди 4 минути\nПетър Първанов: Довършването на язовир „Раянци“ край Земен е трайното решение за Перникпреди 9 минути\nБомба обърка влакове и кораби край Кьолн (СНИМКИ)преди 14 минути\nНамериха мъртъв мъж до трафопост в Русепреди 21 минути\nНово лице в управленския екип на Fibankпреди 22 минути\nЛайбман оставя съпругата си Джесика Уолтър\nПубликувана: 8 Декември, 2019 14:22\n27 КОМЕНТАРА | ВИДЯНА 12258\nПоредна смърт в сериала "Приятели" 26 Декември, 2019 13:46\nВетеранът на Холивуд Рон Лайбман е починал на 82-годишна възраст. Носителят на награда „Тони“ си е отишъл след усложнения от пневмония, съобщава „Дейли Мейл“, цитиран от "Блиц".\nРоденият в Ню Йорк актьор получава престижната награда за ролята си на Рой Кон в „Ангелите на Америка“ през 1993 година. Феновете го познават още като гласа на Рон Кадилак в „Арчър“, но най-вече като бащата на Рейчъл в култовия сериал „Приятели“. Смъртта на актьора беше потвърдена от агента му.\nЛайбман оставя съпругата си Джесика Уолтър, с която са женени от 1983 година. Двамата играят съпруг и съпруга в анимацията за възрастни „Арчър“ през 2009 година.\nПреди това той е бил женен за актрисата Линда Лавин. В кариерата си има участие в много известни серия като „Полицейска история“, „Кац“, за който печели „Еми, „Закон и ред“ и „Семейство Сопрано“.\nАМЕРИКАНЦИТЕ УБИХА СТОТИЦИ ХИЛЯДИ И ИЗСЕЛИХА МИЛИОНИ/ПРОЛЕТИТЕ/ САМО ЗА ПОСЛЕДНИТЕ 7-8 ГОДИНИ, ВСЕКИ 1 ОТ ТЕЗИ ХОРА Е ДАЛЕЧ ПО СТОЙНОСТЕН ОТ ВСИЧКИТЕ "ПРИЯТЕЛИ" ЗАЕДНО\nАмериканците са убили над 100 милиона индианци , но никой не говори за това. Това не е геноцид.\nКоментиран от #5, #12, #20, #21, #22, #24\nЕдин боклук по малко..👏👏👏👏👏👏\nНа теб мъчно ли ще ти е за джипситата ?\nГошо ама си вярваш на глупостите .От къде я имаш тази цифра ???\nКакво ни интересува кой жив и кой умрял в Холивуд?Те дали се информираха за нас?\nСамо че индианците са си били у дома, не са отишли при "американците" да им ядат социалните помощи. А да сравниш апачите примерно с цигойнерите е признак за тъпотия.\nДо коментар #12 от "Кавес":\nТо си пише бе, чети. Само в централно Мексико чрез дребната шарка донесена на местните популацията се срива от 22+ на около 2 милиона. Пише го дори във Википедиа - Genocide of indigenous peoples.\nДреме ми на шапката за тоя . Неизвестен тиквеник от кравария.Играл в тъп сериал.\nАктьорите НЕ СА терористи. Нито убийци. За терористът няма родина. Никъде не съм прочел никой актьор да е призовавал нито за войни, нито за геноциди. Моля, пренасочете недоволството от политиците към тях и тези, които ги подкрепят. Благодаря!\nГошо, то за много неща се мълчи, те и руснаците са обезлюдили Сибир, ама на, мълчи се...\nамериканската нация все още не е съществувала и много индианци са били убити от етнически руснаци.\nто и турците избиха 1.5млн арменци, но за това се мълчи.\nЗатова Турция е пълна с арменци, че даже идват и от Армения да припечелят някоя пара !!!\nГошко,Гошко ,прасе руско.Когато се е завладяваля Америка,се е завладявала от испанци,французи и англичани.Ама ти от къде да ги знаеш тези работи?? В Москва не учите история.Америка като сегашния си вариянт е създадена много по-късно.Добре е да се четат книги.\nХайде като си толкова отворен кажи кой я донася,А ??? Мълчиш ,донасят я ИСПАНЦИТЕ !!!Какви американци в централно Мексико ??? Eй прост народ сте това руснаците-русофилите!!!


Златна възраст 55+, Перлите на Египет - Кайро и Хургада с полет от Варна + вкл. 2 екскурзии! | Балкантурист\nНачалоПочивки в ЕгипетПочивки в Кайро и ХургадаЗлатна възраст 55+, Перлите на Египет - Кайро и Хургада с полет от Варна + вкл. 2 екскурзии!\nКод на програма: П - 190


Мишо Венков: Срещу Локо бе най-силния мач на Черно море! - Будна Варна\nНачало » Спорт » Мишо Венков: Срещу Локо бе най-силния мач на Черно море!\nМишо Венков: Срещу Локо бе най-силния мач на Черно море!\nЛевият бек на Черно море Михаил Венков смята, че при успеха с 2:0 над Локомотив Пд в Каварна са изиграли най-силния си мач от началото на сезона.Нещо, което отчетоха след спектакъла специалисти и фенове.\n„Да, няма съмнение, че срещу Локо изиграхме най-силния си мач досега. Надиграхме ги и заслужено спечелихме, но по-важно е, че до голяма степен всичко, което искаше от нас треньорът ни, се получи. На моменти дори се забавлявахме и изпитвахме удоволствие от продукцията си”, заяви за Петел Венков. Последният обаче уточни, че могат да играят още по-добре и се стремят да изчистват в движение грешките, които допускат.\n„Ако Черно море показва такова приятно лице във всяка среща, ще имаме повод за радост. Важното е да поддържаме постоянно добро игрово ниво. Сега не бива да изпускаме Дунав. В подобни мачове сме длъжни да вземаме максимума, защото именно тези срещи, а не само мачовете с най-силните, влияят върху точковия актив”, допълни Мишо.\n« Този човек проси за инхалатор, а всъщност… (снимки)\nБезумните въпроси, на които живеещите край морето са принудени да отговарят »


днес (44) вчера (191) Политика Икономика Общество Образование Здравеопазване Крими Регионални За природата\nПротестите: Ден 112 - Тричасова блокада на Орлов мост...\nДнес 44 Вчера 191 COVID-19 9\n28.10.2020 23:15 1811\nДвижението през столичния Орлов мост бе възстановено малко преди 23 часа. Кръстовището беше блокирано повече от три часа от протестиращи, които искат оставките на правителството и на главния прокурор. Това беше 112-тият ден на антиправителствени демонстрации в София. Участниците блокираха движението в района на Орлов мост в 19 часа, съобщи БНР. Исканията остават същите – оставка на кабинета и на главния прокурор. Тазвечерната тема на протеста бе и състоянието на здравната система на фона на пандемията.\nАрман Бабикян заяви, че за 240 дни, преди колкото е бил първият случай на коронавирус у нас, досега да не е направена достатъчна подготовка и затова болниците са препълнени и дори няма място за лекарите, които са се заразили, да бъдат настанени в болниците, където работят и където спасяват човешки животи". Бабикян разкритикува и отстраняването на шефа на столичната РЗИ. Според него, в условията на дефицит на кадри е много лошо управленско решение да се лишаваш от специалист заради словесните престрелки между "Дондуков" 1 и "Дондуков" 2.\n"111 дни искаме оставката на един нахален премиер". С тези думи Арман Бабикян от "Отровното трио” откри днешният антиправителстве...\nСпряно беше движението и в района на пл. "Независимост". Протестиращите там тръгнаха към Орлов мост малко преди 21 ч. Към присъстващите се присъединиха и протестиращи от инициативата "Правосъдие за всеки". Както всяка сряда протестиращи срещу главния прокурор Иван Гешев се събраха пред Съдебната палата. Няколко десетки граждани настояха за реформи в съдебната система.\nХората обърнаха внимание на лошата, според тях, но вече традиционна практика на управляващите за промяна на ключови закони през преходни и заключителни разпоредби на по-маловажни законодателни актове. Те акцентираха върху промените, свързани с наказанията при споделени пътувания\nЕтикети: протест отровното трио Арман Бабикян Орлов мост\nМинистърът на здравеопазването Костадин Ангелов, председателят на Националния оперативен щаб Венцислав Мутафчийски и изпълнителният директор...\nРепресира ли властта опозиционен журналист, ... 36 0\nОбсъдиха създаването на Европейски здравен ... 8 0\nТези 4 зодии ще са най-щастливи през декември ... 109 0\nАнтония Първанова: Борисов изглеждаше така ... 109 0\nCOVID ваксините и потребителските кредити ... 51 0\nТанкови влекачи теглят от калта излязъл от... 2725 0\nЗверски подигравки заради Националния план... 2699 0\nКак се лекува коронавирус (COVID-19) – медицински... 2325 0\nТрогателен момент: Лекар прегръща възрастен... 2107 0\n4 начина как чистачките ви да НЕ замръзват... 7878 0\nКъде няма да има вода в София на 3 декември... 250 0


В навечерието на празника- расте ли доверието към МВР - Нашата тема\nВ навечерието на празника- расте ли доверието към МВР\nпубликувано на 04.07.18 в 11:49\nСлужителите на Министерството на вътрешните работи ще отбележат професионалния си празник на 5-ти юли. Какво показва историческата справка за създаването и развитието на Министерството на вътрешните работи на Република България? Изграждането на полицейската институция в България започва след приемането на Търновската конституция. С Указ № 1 от 5 юли 1879 г. на княз Александър I се създава Министерство на вътрешните дела в състава на първото българско правителство. Първи български министър на вътрешните дела е Тодор Бурмов. Основните сфери на дейност на министерството са вътрешни работи и администрация, народно здраве, ветеринарно дело и управление на пощите, и телеграфите. Полицейските функции се осъществяват от административно-полицейско отделение при МВР и свързаните с него институции. В началото на ведомството са възложени и неприсъщи за него задачи като ветеринарното дело, което отпада през 1893, управлението на пощите, което свършва през 1882 г., а през 1885 г. то се освобождава и от обществените дела.\nКакво е, обаче днес доверието към институцията? Служителите на МВР полагат клетва за спазване на Конституцията и законите на страната и за лоялност към държавните институции в Република България. Те не могат да членуват в политически партии или да изразяват политически възгледи, както и да предприемат други действия по служба, с които нарушават политическия си неутралитет.\nС директора на Областната дирекция на МВР- Видин старши комисар Петър Коцин разговаряме в навечерието на празника за професията, доверието на хората и проблемите на служителите в системата.\n"Професията, която сме избрали е трудна и отговорна. Тя изисква всеотдайност, лоялност, дисциплина и чувство на чест и дълг. Ние носим отговорност за реда в държавата, за спокойствието и сигурността на гражданите. На утрешния 5 юли МВР отбелязва 139 години, в служба на гражданите на Република България и обществения интерес. Проблеми и трудности има и днес, но те не са нерешими. Най-големият емоционален подарък, който бих искал да получа за службата си в МВР е доверието и благодарността на хората. Според мен това важи за всички колеги, отдадени на професията" - каза Петър Коцин.\nДържавните служители в МВР са длъжни да оказват помощ или съдействие на хора, намиращи се в опасност, както и за предотвратяване или пресичане на правонарушения. Доверието в тях и институцията е неразривна част от ежедневието на обикновения български гражданин. Ако това доверие съществува - то значи, че обществото ни функционира нормално и в установения от законите на държавата ред.\nДоволни ли са видинчани от работата на МВР?\n"Аз, специално, съм доволна. Отзивчиви момчета са и като ги повикаш, действат моментално... В София може да има полицейско насилие, но във Видин не сме чули за такова... Доволни сме и се движим спокойно по улиците... Не расте доверието, според мен. Специално за пътната полиция корупцията си е с тях. Според мен има още какво да се желае" - казаха в анкетата видинчани.\nПетима служители на Областната дирекция на МВР в Монтана ще получат награди по повод утрешния професионален празник. От тях с предметна награда от кмета на общината Златко Живков ще бъде награден полицейски инспектор от група за охрана на обществения ред Йордан Христов. През годината по предложение на ръководството на Районно управление на полицията в Монтана са наградени над 20 служители на криминална полиция и групата за охрана на обществения ред. В навечерието на празника разговаряхме и с директора на Областната дирекция на МВР- Монтана старши комисар Ивайло Антонов.\n"Доверието на хората е една променлива величина, която зависи до голяма степен от действията на полицейските служители. Винаги ще има недоволни граждани, които имат своя поглед върху нещата, но полицейските служители са длъжни да спазват Закона и на базата на дадените им правомощия да събират доказателства по разкриването на отделните престъпления" - коментира старши комисар Ивайло Антонов.\nПовишена разкриваемост на престъпленията отчитат от Областната дирекция на МВР във Враца. За полугодието врачанската полиция е в топ 10 в страната по този показател, като разкритите престъпления са 56%. Това съобщи директорът на Областната дирекция на МВР във Враца старши комисар Янко Янколов. По думите му резултатът е задоволителен, като може да се постигне и повече.\n"Историята на МВР винаги е била свързана с историята на държавата. Вече 139 години, независимо от превратностите на времето, МВР остана основен гарант за сигурността на страната ни. Да си служител на Министерството днес не е лесно. Ежедневието ни е динамично и напрегнато и непрекъснато се изисква характер и постоянство. Това не е зона на комфорт" - каза старши комисар Янко Янколов.\nРадио Видин Нашата тема Видин Враца Монтана празник\nВ малкото монтанско село постоянно живеят около стотина души, предимно възрастни хора, чиито деца са се изселили или в големия град, или в чужбина. Главната му забележителност е жп линията Видин- София, която минава през селото и четири пъти дневно на малката му гара спира влак. Освен това, нищо друго необикновено не се случва тук - просто едно от..


Орейнос- Еврос –Килада- Дерейу | Нова надежда за египетския лешояд\nЗона под специална защита Орейнос- Еврос –Килада- Дерейу (GR1110010)\nТози област се намира в североизточната част на Гърция, в близост до българската граница. Принадлежи към община Суфли и по-голямата част от селата са традиционни помашки села. Областта обхваща водосбора на река Диаволорема, която формира дълбоки и стръмни склонове.\nОбластта е гъсто залесена и по-малко засегната от пашата. Ниските хълмове са покрити от дъбови и букови гори, като на места се наблюдава вторично залесяване с бор. В по-голямата част от областта преобладават слабо залесени райони, на места със стари дъбови дървета, използвани за традиционното екстензивно животновъдство. Реката Диаволорема пресича района, създавайки области с крайречна растителност и малки скални разкрития. В много ограждения около полетата, са останали овощни дървета, чиито плодове служат за храна на бозайниците.\nШироколистни гори (WWF / G. Mercier).\nТова е важна област главно за размножаващите се грабливи птици, за горските видове, за видовете свързани със земеделските земи и храстовите формации, както и за мигриращите грабливи птици. Областта се намира в непосредствена близост до Национален парк Дадя и е често използвана от лешоядите като територия за набавяне на храна. В тези долини рядко се наблюдава кафявата мечка, за разлика от вълкът, който поддържа постоянна малка популация. Старите дъбове и скалните разкрития са подходящи за гнезда на грабливите птици. Значими видове са: скалният орел, черният лешояд, малкият креслив орел, орел змияр, малък орел и черният щъркел. В района се наблюдава една територия с египетски лешояд, но двойката не е активна.\nОсновните занимания на жителите са горското стопанство и животновъдството. Дъбовата гора се използва за дърва за огрев, докато буковата и боровата гора - за индустриална дървесина. Употребата на горите е по-интензивно в дъбовите гори, тъй като търсенето на дърва за огрев е високо. В помашките села животновъдството е все още активен отрасъл, но тази дейност постепенно се изоставя.\nДъбовете, използвани като фуражи за кози и овце, (WWF / D. Skartsi)\nНамаляването на добитъка застрашава възможността за набавяне на храна за лешоядите, което е заплаха също и за поддържането на откритите горски пространства. Друга заплаха е и незаконната употреба на отровни примамки за лисици и вълци, а също и поставянето на отрови за кучета в резултат на неформално решаване на съперничествоτο между овчари и ловци заради загубата на кучетата им. Интензивната употреба на горите и премахването на старите дървета заплашва местата за размножаване на грабливите птици и на други видове птици като кълвачите. В района има няколко ветрогенератора, но броят на планираните вятърни централи е многo голям и това е потенциално висок риск за грабливите птици и лешоядите.\nТози район е част от зоните под специална защита, обекти с обществена значимост и орнитологично важните места в страната.\nДъбови гори в Derio (WWF / Г. Azoridis,,


Какво е “коучинг“ и има ли той почва у нас?\nНе малко е изписано по темата „какво е коучинг“ и как работи, но съществуващата литература е предимно на английски език, а много често остава неразбрана дори и да е била на родния български.\nПричината за неяснотата е от една страна трудността да се обясни сбито, една практика базирана на психология, която има слоеве и сложност при прилагането си, а от друга – съществуващият спектър от хора, които се наричат "коучове", явление, което интернационалната коуч федерация нарича „коучинг континуум“ (ICF, 2012), размива представата за това кой е и не е коуч, и какво точно прави такъв човек.\nС тази статия ще се опитаме да Ви бъдем полезни точно с това – да дадем кратко, ясно и разбираемо обяснение, което да Ви позволи да прецените, дали това е нещо, от което бихте имали полза.\n"Коучинг" е практика и взаимоотношение, при които професионалист (коуч) помага на някого (коучинг-клиент) да постигне целите, които са важни за него/нея, в дадения момент или етап от живота.\nКАК РАБОТИ ПРИ ИНДИВИДУАЛНИ КЛИЕНТИ?\nИзползват се принципи, методи и похвати от психологията като например GROW моделът, когнитивна поведенческа промяна, отворени въпроси, визуализации и други (Лай и МакДауъл, 2015), за да се достигне до:\n1) яснота за целите на човека;\n2) да се изгради силна мотивация;\n3) и да се създаде конкретен план за действие, с който клиентът е доволен.\nЧрез GROW модела, коучът може да Ви помогне да кристализирате какво е важно за Вас наистина, да разгледате спокойно каква е реалността и какви са опциите пред Вас, да Ви помогне да създадете своя предпочитан и най-добър план за действие в следващите дни/ седмици или месеци.\nЧрез визуализация, коучът може да Ви помогне да направите картината на Вашите цели по-ярка и реална, по-постижима, да изгради самочувствието Ви като направи стъпките за постигането и по-малки, конкретни и ясни.\nЧрез разглеждане на Вашите вярвания и мисловни процеси, коучът може да осветли определени аспекти, които несъзнателно са Ви карали да повтаряте едни и същи поведенчески модели и т.н.\nКАК ИЗГЛЕЖДА ЕДНА КОУЧИНГ СЕСИЯ?\nКоучинг сесията представлява структуриран разговор, в който Вие имате за цел да решите конкретен свой проблем и/или да подобрите сфера от живота си, а коучът, използвайки по-горе споменатите принципи и методи, Ви води напред към преодоляване на препятствията и към постигане на конкретен, измерим резултат(и).\nС КАКВО КОУЧИНГЪТ СЕ РАЗЛИЧАВА ОТ ХОДЕНЕТО ПРИ ПСИХОТЕРАПЕВТ ?\nИма два основни аспекта, които различават практиките:\n1) Коучингът работи само с психично здрави хора, които са достигнали ниво на само-осъзнатост, при което най-добрият начин за достигане на по-високи цели и прогресия в само-развитието е работата с професионалист, чиято задача е:\n- да бъде изцяло фокусиран върху техния успех;\n- да носи външна и безпристрастна перспектива;\n- да НЕ дава конкретни съвети, а напротив – да помага и понякога дори да предизвиква клиента си, към това да извади наяве собствения си потенциал, мисли и чувства, така че да достигне до лични решение и персонална ангажираност към постигането на целите.\n2) Коучингът, за разлика от психотерапията, има за цел да произведе конкретни и измерими резултати в определен от клиента срок от време.\nС други думи целе-поставянето е в основата на практиката и достигането до видими промени, предприемане на конкретни действия, и/или успехи е начина, по който се отчита дали взаимоотношенията са продуктивни.\nКОЛКО ВРЕМЕ ТРАЕ ИНДИВИДУАЛНИЯ КОУЧИНГ?\nВ повечето случаи между 3 и 10 сесии, които обикновено траят по 1 час и са разпределени седмично (или на всеки две седмици) са напълно достатъчни и водят до конкретни промени и успехи.\n1) Коучингът НЕ е практика, която има за цел да насърчава зависимост от коуча или прехвърляне на отговорността за Вашите лични успехи и радостта от постигането им, на някой друг. Изключително важно е клиентът да осъзнава и поема не само пълната отговорност за решенията и действията си, но и по-важното – пълната самоувереност от постигането на собствените си мечти.\nСлучва се да попадаме на препоръки или маркетинг похвати, които използват фрази от типа на:\n„Без коуч-а си нямаше да се справя. Благодаря!“; „Не знам какво бих правил/а, ако го нямаше моя коуч…“ или „Коучът ми направи за мен един какво си…“ - – това са индикации, че има известна степен на зависимост и липса на пълна осъзнатост за собствените си сили и факта, че в крайна сметка ВИЕ реализирате, а коуча само подпомага.\n2) Това НЕ е продукт, който прилага един конкретен и фиксиран начин на подкрепа, а процес, при който най-важно е от какво има нужда клиентът. Спрямо това, коучът се нагажда и избира методите, които ще произведат най-голям резултат за него или нея.\n3) Коучингът е практика и взаимоотношения, които са формално договорени и съгласувани между клиента и коуча. Има споразумение, яснота по процеса и ангажираност спрямо конфиденциалността на всичко обсъдено.\n4) Няма семинар, след който ще промените живота си без да предприемете действие. Няма коуч , който ще реши проблемите Ви вместо Вас.\nНезависимо, че живеем в изключително забързан свят, в който на никого от нас не му се чака, и бихме искали да намерим вълшебно копче, което да превръща мигновено онова, което искаме в материална реалност – за всяко нещо се изисква време. Не става дума за много време, и все пак сме нетърпеливи, което не-рядко ни кара да попадаме в капаните на обещания за бърз успех.\nКАКВИ РЕЗУЛТАТИ СЕ ПОСТИГАТ С КОУЧИНГ?\nМоже ли да ми дадете конкретни примери?\nСлед шест години, примерите са вече много, но реших да Ви дам само два от тях, които аз приемам за най-правилната извадка, която ще Ви покаже какво да очаквате в най-реалистичен план.\nТова не са най-върховните постижения, които съм имала в кариерата си като коуч, но са онези случаи, в които много от нас биха видели малка част и от себе си.\nПример 1: Имах клиент, който работеше в корпорация, искаше да има собствен бизнес, но имаше много идеи, а не знаеше от къде да започне. Целта му беше да има свободата да пътува и времето да се занимава с едно основно хоби, което му носи огромно удоволствие.\n- След 6 коучинг сесии и активното предприемане на действие от негова страна, в днешно време има собствен успешен бизнес, базиращ се на пасивна търговия на финансови продукти, стана председател на сдружението на неговия любим спорт и разполага с времето и средствата да пътува, толкова, колкото искаше.\nПример 2: Имах клиентка, която работеше в една от най-големите правни фирми в Лондон. Успешна, млада, изключително отговорна и работеща на типичните за града и сферата 14 часа на ден, 6-7 дена от седмицата. Можеше ли да остави такава престижна и високо-платена позиция? Коя щеше да бъде, ако не беше адвокат? Беше преуморена, нямаше интерес да продължава връзката си с партньор от 6 години. Физически дори не можеше да издържа на това да поддържа и работи върху щастливи отношения.\nТова, което обичаше да прави и я успокояваше бяха рисуването, и правенето на бижута. Не беше правила нито едно от двете от повече от година. Пропускаше рожденни дни, не можеше да планира дори една нормална вечеря с приятели, защото ако обещаеше, че ще е там в 9, често ставаше така, че шефовете ѝ имаха други планове, и тя трябваше да остане на работа до малките часове. Отдушникът и беше netflix в малкото свободно време, което имаше. Беше силно момиче, което никога не се оплаква, а идваше на сесиите винаги на време, търсейки решения като войниче, което "просто трябва да свърши и това".\nСлед 7 сесии, взе някои изключително важни и смели решения. Прекрати връзката си, в която стоеше по инерция. Намери себе си отвъд "адвоката" и придоби повече самочувствие, което не беше продиктувано от одобрение на преките си шефове. Проведе някои много сериозни разговори по отношение на работното си време, за които преди нямаше смелост. Накрая обнови СВ-то си, пренареди приоритетите си, предприе няколко месеца пътувания, за да възвърне баланс, и записа курсът, който беше отлагала толкова време за правене на бижута.\nИМА ЛИ КОУЧИНГЪТ ПОЧВА У НАС?\nЧесто ми задават този въпрос с почти задължителната нотка на снихождение, и очевидно недоверие. Нямаме нужда да ни се помага. Имаме приятели и семейства, с които да обсъждаме проблемите. Нямаме пари за „глупости“.\nМоето мнение, е следното:\nКоучингът не е за всеки от гледна точка на това, че не всеки е достигнал етап в който само-развитието е приоритет или пък „следващото стъпало“ на успеха е от такъв характер, че изисква по-задълбочен поглед към вътрешното аз и мисловните ни процеси.\nНесъмнено, обаче, има почва, защото все повече осъзнаваме и обвързваме постигането на успех, финансова стабилност и независимост, с личнастното израстване и продуктивност. Българският народ и пазар не са изолирана част от света, хиляди години назад в развитието или възприятията си.\nНапротив, в крак сме с времето и глобалната тенденция да се изполва най-доброто, най-работещото и/или най-новото, а коучингът е част от този неизбежен процес. Има много доказателства за резултатността му, които не могат да бъдат игнорирани за дълго.\nАко искате да научите повече или да запишете своя час за безплатна консултация, може да се свържете с нас още днес ето ТУК\nС огромно уважение и сърдечни поздрави,\nВалентина и Екипът.


В 9401 секции в България ще се гласува с машини - Избори - България | Informiran.net\nВ 9401 секции в България ще се гласува с машини – Избори – България\nВ общо 9401 секции в България ще се гласува с машини, а в 1115 ще има по две машини, обявиха на редовната си пресконференция от ЦИК. “Критерият е да има гласували повече от 425 избиратели на изборите на 4 април в тези секции”, обясни говорителят на ЦИК Росица Матева. Общият брой на секциите в страната на предишните избори беше 11 900 .\nВече са пристигнали допълнителните 1673 устройства. “В момента се разтоварват в склада, в който се намират и останалите 9 600 устройства. Устройствата за чужбина вече заминаха и пътуват към дипломатическите и консулските представителства. Припомням, че в чужбина ще се гласува в 273 секции с 421 устройства, т.е. в 148 секции ще има по две машини”, каза Матева.\nГермания не е дала разрешение за произвеждането на избори в две избирателни секции, съобщи другият говорител на ЦИК. Двете секции са Манхайм и Щутгарт (секция 321200168). “Хубавото в случая е, че става дума за градове, където има други секции и българите в тези градове няма да бъдат лишени от възможността да гласуват в града, в който живеят”, каза още Томов.\n“На изборите на 27 юни нямаше някакви фрапиращи проблеми при гласуването с машини, дори на много възрастни хора. Аз бях свидетел как в една от секциите в Ясен, Плевенско, гласува столетник, който се справи перфектно с устройството. Мисля, че на тези избори трябва да бъде проверяван психологическият проблем на хората за гласуването с машина. Много хора не са контактували с подобен тип устройства и за тях ще бъде по-трудно. След тези избори мнозинството българи ще бъдат гласували с машина, ако се случи тази избирателна активност, която социолозите очакват”, допълни той.\nЗахарова за маневрите на НАТО: САЩ искат региона на Черно море да е нестабилен\nНагорещен спор между ГЕРБ и БСП за управлението на COVID кризата


Постъпката на Румен Петков е отговорна и разумна, според президента Георги...\nПостъпката на Румен Петков е отговорна и разумна, според президента Георги Първанов\n14 апр 2008 | 17:24 368\nПостъпката на Румен Петков е отговорна и разумна. Така президентът Георги Първанов коментира пред българските журналисти, отразяващи посещението му в Египет, оставката на министъра на вътрешните работи.\nСпоред президента крачката назад, която Румен Петков прави, е възможност да се върне доверието на гражданите към системата на МВР и по този начин да се създаде една по- спокойна обстановка.\nИ досега смятам, че Румен Петков можеше да проведе реформите в МВР, и който и да е неговият наследник ще се движи в тази рамка, която е начертана и преди Румен Петков, каза президентът Първанов, цитиран от БТА. Нека да не забравяме, че реформите в МВР стартираха още преди 2005 година, допълни българският държавен глава.\nПоведението на някои от коалиционните партньори без съмнение е смущаващо, каза Георги Първанов по повод гласуването в парламента на НДСВ на вота на недоверие към кабинета. Определено смятам, че ако нещата не се изчистят в рамките на тези четири-пет дни със съответните структурни и кадрови промени, ако не се положи още по-стабилна основа за развитието на коалицията, то тогава тези управляващи не ги чакат добри дни, каза Георги Първанов. Трябва да се действа смело и решително, заяви той.\nНа въпрос има ли необходимост от промяна на коалиционната формула 3-5-8 държавният глава каза, че винаги е бил резервиран, дори против тази формула. Смятам, че сега е дошло времето не просто да се разменят квотите, а да се вкарат силни експерти, добри управленци, хора, които могат да олицетворяват България много по-добре, отколкото просто да се намерят места на партийни активисти, заяви президентът Първанов.


Къде децата са без домашни и учат таблицата с движения? | Национална мрежа за децата\nНапоследък стана модно училищата у нас да стават иновативни. В регистъра на МОН иновативните школа наброяват над 500, т.е. близо 1/4 от всички училища. Разместването на няколко чина или обединяването на няколко часа обаче само по себе си не прави промяната ефективна. Извън този опит на системата да се разчупи един друг вид училища у нас предлагат истински различна алтернатива на обичайните методи на обучение. В тях не дават домашни, учениците започват деня с флейта, таблицата за умножение се учи с движения, а вместо учебници работят с тетрадки, които превръщат в произведения на изкуството. Всичко това звучи чудесно, но в един момент неизбежно поражда въпроса как тази алтернатива се съревновава с “нормалното” образование и до каква степен нейните възпитаници са в крак със знанията и уменията на своите връстници.\nОсновна отлика на алтернативното образование е специалното внимание към ученика. “Монтесори” образованието например следва индивидуален подход към всяко дете спрямо неговите нужди. Класната стая е разчупена, движението е свободно, а на помощ в заниманията има специално разработени материали, които помагат за възприемане на абстрактните концепции. Когнитивното развитие и солидната академична основа са важни, но също толкова важно е социалното, емоционалното, духовното и физическото развитие на детето, казва Анна-Мария Йоцова, директор на частно училище “Откривател” в София, в което се обучават около 60 деца.\nЧастно средно училище “Проф. Н. Райнов” в София пък е първото и засега единствено у нас Валдорфско училище, работещо по педагогиката на Рудолф Шайнер. То започва през 2011 г. с две деца и един преподавател, а днес има 110 деца и 30 преподаватели. За разлика от обичайната ни представа за училището като за клас деца, които прекарват по-голямата част от деня на чиновете, тук в началния етап се залага много на физическата активност, както и на музиката и изкуствата, а някои умения са оставени за по-късен момент от обичайното. “Не преподаваме на децата от 1-ви и 2-ри клас мерните единици и познаването на часовника, защото сме установили, че те усвояват този материал много по-лесно в 3-ти клас, когато са доста по-добре развити физически”, дава пример Нели Колева от училището.\nВ прогресивната образователна философия силно застъпени са откривателството като подход към по-дълбоко учене, а също и поемането на лична отговорност за напредъка. “Учителят ти помага да си поставиш смислени за теб учебни цели и те насочва как да ги постигнеш самостоятелно. Неуспехите са част от ученето, стига да са добре осмислени”, разказва Олга Нинова-Траянова, председател на Института за прогресивно образование, който развива този модел в България от 2012 г. и чиято мисия е да го направи достъпен за всички държавни и общински училища у нас. През 2016 г. Институтът създава първото прогресивно училище в България (Основно прогресивно училище 1 в столичния кв. “Стрелбище”), като в момента вече има три такива училища и над 200 обучени преподаватели.\n“Програмата ни е международна (по стандартите на Международната асоциация “Монтесори”), но не противоречи на тази от МОН. Когато учим за растежа на живите организми например, наблягаме на историите. Когато учим за растенията, разказваме история и за функциите на различните им части”, казва Анна-Мария Йоцова от училище “Откривател”.\n“Нашите ученици свирят на флейта – това е с цел развитие на дробовете и оросяване на мозъка. Едва след това почваме да учим”, дава за пример Нели Колева от Валдорфското училище, което също работи по учебните програми на МОН. Разликата е само в поредността на различните теми – някои от уроците например са оставени за по-горен или долен клас, но в края на етапа взетият материал се изравнява с този в държавните учебни заведения. Първото прогресивно училище у нас също се води от стандартната програма на МОН, но заедно с нея използва и друга – на международната организация IB PYP. “Отделните предмети като физика, химия, математика и технологии сe преподават интегрирано и трансдисциплинарно”, казва Олга Нинова-Траянова. Училището например надгражда образователния стандарт на МОН със световноизвестната програма JUMP Math.\n“В началния етап учениците ни не използват учебници. Имат специални валдорфски тетрадки с бели листове, на които записват, често и с рисунки, най-важното от урока. Преподавателите ни сами решават кои материали или учебници да използват, не ги вкарваме в рамки, те избират задачите според потребностите на класа”, казва Нели Колева. По думите ѝ децата във Валдорфското училище почти нямат и домашни. “Това натискане на децата с много домашни, помагала и учебници смачква креативността им”, смята тя.\n“Не ограничаваме учениците, включително и да ползват определени учебници. Ако някой има страст към геометричните фигури, целта е тя да не спира с написаното в урока”, дава за пример и Анна-Мария Йоцова. “Преподаването по учебник е остаряла образователна концепция. Учителите могат да използват разнообразни ресурси, а учениците самостоятелно изследват дадена тема, като консултират различни източници на информация. Ученето е живо и с преживяване, с много изследователски проекти, презентации, работа в малки и големи екипи”, казва Олга Траянова.\n“В момента учениците ни са до 6-и клас, догодина ще имаме 7-и, който ще се яви на националното външно оценяване. А четвъртокласниците ни бяха по успех сред първите 10 в София на последното НВО за този випуск”, споделя Анна-Мария Йоцова, която гледа на тестовете просто като на още едно умение, което трябва да придобият децата. “Резултатите ни са изключително добри – средният успех на четвъртокласниците ни е 5.25, като най-ниският резултат, само на едно дете, е 4.70”, споделя и Нели Колева от Валдорфското училище (заради пандемията миналата година нямаше външно оценяване в четвърти клас).\nНа изпитите за седмокласниците миналата година децата от СУ “Проф. Н. Райнов” са постигнали 55.83 т. по български език и литература и 44.04 по математика – доста над средното за страната. Връстниците им от ОПУ “Прогресивно образование” са изкарали на същото външно оценяване 70.60 точки по български език и литература и 42.25 т. по математика. За сравнение средният резултат на изпита за страната е 51.06 точки по български език и литература и 36.33 точки по математика. Друго училище, което работи по метода “Монтесори” – ЧОУ “Д-р Мария Монтесори” в София, има по-разнопосочни резултати, като по математика е над средното ниво за страната с 39.5 т., но по български език и литература е малко под средното ниво – има 46.7 точки, показва статистика, публикувана в danybon.com.\n“Количественото оценяване не е фокус на прогресивното образование. В този модел акцентът се поставя върху овладяването на умения и качествени показатели. Набляга се на т.нар. автентично оценяване, в което учениците демонстрират и прилагат нагледно това, което са научили”, казва Олга Траянова. В следващите години предстои да видим дали тези алтернативни системи ще покажат добри резултати и в гимназиалния етап.


Филм на Тонислав Христов отива на ”Сънданс”\n11:00 | 19 април 2017\nФилмът „Добрият пощальон” на режисьора Тонислав Христов е сред 12-те, избрани за тазгодишното издание на международния конкурс „Сънданс“.\nТова е едва вторият път, в който българско заглавие стига до престижния кинофестивал.\nЛентата е копродукция между България и Финландия, съобщава "Монитор".\nДействието се развива в село Голям Дервент, разположено на границата с Турция, където преминава бежанският поток. Един от жителите започва инициатива за съживяване на селото, като за постигане на целта опитва да засели там преминаващите сирийски имигранти.\nФилмът е смесица между документалното и игралното кино. Вместо актьори, главните герои са реални жители на селото.\nСамият Христов съжителства с тях близо година, за да спечели доверието им. „Бях много приятно изненадан от това колко добри бяха хората. Това са едни хора както в повечето малки села – 95% безработица и мизерия, но самите те бяха много добри. И искаха да помагат, което за мен е нещо много хубаво“, разказа режисьорът пред bTV, цитиран от "Монитор".\nПървата родна лента, станала част от селекцията на “Сънданс“, е “Виктория” на Майя Виткова. Филмът бе сред 12-те най-добри през 2014 г., но дебютира по кината в САЩ едва миналата година.\nТонислав Христов е документален режисьор, роден през 1978 г. Той живее и работи във Финландия и България.


Гражданско сдружение "Зелена Варна" - За изборите\nНачало Всички статии За изборите\n"Гласувай!, имаш избор". Нещо не мога да се съглася, че имам избор.\nПрез последните 17 години гласувахме за всичко : за бъдещето на България, за по добър живот, за равенство и благополучие, за ред и законност, за устойчиво развитие и за какво ли още не, и за когото и да гласувахме било то син,червен,бял,жълт,зелен и пенбян ако щете, все тая. Който вземе власта започва ударно да краде и да слугува на местните феодали. Явно тази форма на демокрация чиито основи са поставени през 18-ти век не върши работа в комбинация с българския манталитет.В другите държави тази демокрация чат-пат функционира, но да не забравяме, че там стандарта е по висок, хората са много по добре осигурени и най важното - тамошните властимащи като крадат го правят с мярка. И там има корупция и злоупотреби, но у нас те просто нямат граници. Та в този ред на мисли си мисля, че дори и 20 да са кандидат президентските двойки избор всъщност нямам.Бих искал да избера друга система, която да е наистина справедлива, но такъв избор нямам! Бих искал държавата ни да се води от професионализма а не от амбицията и личния интерес, но такъв избор нямам! Гледам репортажите в изборния ден и виждам, как бързат да гласуват всички политици сред които трябва да избираме.Като следя избирателната активност си мисля, че ще доиде време, когато до изборните урни ще ходят само политиците и хипнотизираните от тях приближени. Единствената ми надежда за промяна е свързана с все по голямото влияние на неказионите неправителствени организации подобни на нашата и тяхното обединяване на национално ниво. В тази връзка мога да отчета като голям успех инициативата на „Да спасим Иракли” и широката и подкрепа в страната въпреки препятствията по места от представители на местните власти.Нека продължим в този дух и дано все повече стават будните българи които ни подкрепят!


Гастрономията или науката за храненето - supermag\nГастрономията или науката за храненето\nНадали сте се замисляли, когато седнете в ресторант да вечеряте, че приготвянето на храната ви, аранжирането й и дори сервирането й са част от научни изследвания и цяла една наука. Ако е така, то вие сте като повечето хора, които са чували за гастрономията единствено от кулинарните предавания.\nГастрономията всъщност е наука, която проследява, изучава и обобщава културата на хранене, кулинарните традиции, кулинарни техники и най-вече цялостното преживяване, което получаваме от естествения акт на хранене. Хората, които се занимават и развиват тази наука, се наричат гастрономи. Истинският гастроном обръща внимание на това как е приготвено ястието, как е сервирано, какви вкусове и аромати са съчетани, дали цветовете в чинията изглеждат добре и какво е цялостното съобщение, което оставя то на ценителите на хубавата храна.\nКакто може и да се досетите гастрономията започва от романтична Франция. Царуването на Луи XIII може да се окачестви като кулинарно „затъмнение” след великолепието на Ренесанса, то синът му Луи XIV или наречен още – Кралят слънце, прави така, че френската гастрономия да изживее своя най-голям разкош. Именно този период ще определи правилата за това какъв трябва да бъде добрият вкус при хранене, както и етикета за това как трябва да се храним. И наложеният вкус от френския двор бързо прониква в кухните на почти всички европейски монархии.\nИ така. Еволюцията на съвременната гастрономия започва с един от първите гастрономи, записал името си с големи букви в историята на тази наука, е Жан Бария-Саварен. Юрист по образование, той се е славел с това, че неговата най-голяма страст е гастрономията. Според някои историци на него принадлежи прословутата фраза – „Кажи ми какво ядеш, за да ти кажа кой си“. В своето произведение „Физиология на вкуса“ (френски: Physiologie du goût, англ.: The Physiology of Taste), публикувано през 1825 г., той разглежда теми като нисковъглехидратните диети и пряката връзка между затлъстяването и прекомерната консумация на захар и тестени продукти. Неговият труд допринася за промяната в начина, по който се възприема гастрономията, и я поставя редом до науки като биология, химия и физика. Освен това от термина гастрономия Жан Саварен създава световноизвестната дума гурме.\nИсторията на гастрономията до средата XVII в. е белязана от практиката на силното овкусяване на храните с много подправки, които по онова време са били рядкост и съответно притежателят им се считал за богат човек, водещ луксозен начин на живот. Преувеличаването обаче с подправките превърнало голяма част от храните в неприятни за ядене и съответно по почти естествен път се появила необходимост за създаване на нещо по-различно. Заради все по-лесното придвижване подправките проправили пътя си и сред пазарите и не били вече достояние единствено на кралския двор. Аристократичните среди постепенно започват да намаляват употребата на подправки. Тогава започнало и употребата на ароматните растения. Мащерката, дафиновия лист, дивия лук, естрагона и розмарина… Промяната в подправянето на храната оказала силно влияние върху историята на гастрономията. Силните и прекалено пикантни вкусове били заменени от свежестта, на все още не толкова познатите растения.\nГотвачите от 17 в. откриват нови начини да изразят себе си. Интересен факт е, че те започват да систематизират приготвянето на храната. Намаляват значително броя на нормално консумираните животни. Захарта, която някога е можело да бъде срещната във всички ястия, сега била запазена единствено и само за сладкишите, зърнените храни, ястията с яйца и млечните продукти. Горчицата пък е последната от подправените сосове, която оцелява. Те се заменят с по-мазни и кремообразни такива. Маслото, яйцата и сметаната правят място за деликатните билкови вкусове, като естрагона, босилека и лука. През време на същия този период се появява и техниката за сгъстяване на бульони т.н. Ру (направен от масло и брашно) се ражда и е трайно вписан в историята на гастрономията. В същото време за първи път се правят опити за използването на сосове като бялото масло и холандския сос.\nДруга голяма иновация е използването на говеждите бульони (както и овчи, агнешки, птичи и др.), обикновено придружени с билки. Един от най-използваните по това време е „универсалният кулис”, бульон, обогатен със свързващо вещество (пшенично или бадемово брашно), гъби и говеждо месо. Векът на гастрономията, ако така можем да наречем този седемнадесети век, също бележи историята на тази вкусова наука и с все по-широкото използване на зеленчуците (включително корените, които до тогава били пренебрегвани). Салатите и плодовете се консумирали в двора на Луи XIV в безпрецедентни пропорции.\nСъщият този седемнадесети век е и векът на градинарите. Ако се разровим из дебелите книги по история на гастрономията ще видим, че освен бумът на различни вкусове и рецепти – този век е и век на развитието на градинарството и овощните култури. Най-консумираните и предпочитани зеленчуци били аспержите, грахът, целината и артишокът, запазени до тогава само за аристокрацията и царския двор. Плодовете почти винаги били аранжирани и сервирани в кошници или били подреждани в пирамиди по време на храненията.\nПрез същото това време започва една нова мода. Модата на музите. Налага се храненето без „грубото и прозаично зрелище на дъвченето”. В този красив век наблюдаваме и раждането на конфитюрите, желетата и мармаладите. Чая, кафето и шоколадът започват да се превръщат в елементи от напитки, а не единствено от ястия. Техниката за покритата маса, която знаем днес започва именно от същия този век.\nПрез 17 и началото на 18 век се появява т.нар. „haute cuisine“ или „висша кухня“. С началото на това течение се свързва името на Мари Антоан – първият готвач, придобил световна известност със забележителните си кулинарни шедьоври. Той е един пионерите в създаването на кулинарно изкуство. Друг готвач от същия период, който успява да се прочуе, е Ла Варен (La Varenne), на когото се приписва и авторството на първата книга с рецепти, публикувана във Франция. Книгата се състои от 2 раздела – един за месни ястия и друг за постни ястия. Тези рецепти слагат началото на промяната в стила на готвене от Средновековието към новите техники, целящи приготвянето на по-леки ястия.\n„Великата гастрономия” не засегнала единствено и само аристокрацията. Буржоазията също дълбоко променила своето поведение на масата. Утвърдена е била и професията и служението на иконома, чиято работа била да се грижи за хигиената, подредбата и обслужването по време на хранене. Индивидуалното използване на ножа, вилицата и лъжицата, както и използването на салфетка.\nОколо 1750 г. приборите за хранене намират окончателната си форма и се обогатяват с още един вид – чаената лъжичка. Ястията ще започнат да бъдат сервирани в предимно метални съдове, докато керамиката, въведена от Катрин Медичи, ще остане все още плахо използвана до края на 17 в. За масата на краля било абсолютно необходимо и важно съдовете, поставени на масата, да образуват пропорционален набор, за да дадат образа на хармоничната и симетрична маса.\nС модела на абсолютната монархия на Луи XIV, събираните данъци за финансиране на Тринадесетгодишната война, произведенията във Версайския дворец и аристокрацията, храната за обикновените хора става оскъдна. Основно се възобновява консумирането на зърнени култури, не само под формата на хляб, но и под формата на гъстата супа. Супата, която обикновените хора консумирали била „преварена вода”, в която се потапяли билки и корени, моркови и ряпа, праз, спанак, лук и зеле, както и бобови растения – боб, леща или грах. В най-добрия случай супата се подобрявала с парче бекон или свинска мас. Храненето с месо било запазено единствено за големите тържества, както и яйцата, маслото и виното.\nИ въпреки че 17 век е началото на гастрономията, то краят на 19 и началото на 20 век е периодът на бурното развитие на френската кухня. Той се свързва с името на знаменития френски кулинар и гастроном – Жорж Ескофие, който осъвременява много от традиционните кулинарни техники и се смята за бащата на модерната френска кухня. Майстор на висшата кухня, Ескофие разработва и доразвива някои от техниките на Карем, което бързо му донася слава сред знатните особи, които се редят на опашка, за да вечерят в ресторанта му.\nСътрудничеството между Ескофие и Цезар Риц води до създаването на световноизвестната хотелска верига Риц, а френската кухня придобива аура и влияние, които задържа до края на века.\nНеслучайно еволюцията на гастрономията е пряко свързана с развитието на френската кухня и дори често се отъждествяват.\nПокрай знаменитите си готвачи Франция, и Париж в частност, се превръщат в кулинарна столица на света. През 20 век там се създават водещите тенденции в кулинарното изкуство, а гастрономията вече се разглежда от две гледни точки – от една страна е майстор-готвачът, който експериментира и импровизира, за да създаде ново ястие, а от другата страна е човекът, който консумира. Така се пораждат два типа въпроси. При първия се разглеждат новите кулинарни техники, продукти и т.н., докато при втория се набляга на социокултурните промени, които поражда кулинарното нововъведение.\nИменно тогава се създават основополагащите и до днес принципи: месно-зеленчукова основа на храната, подчертано разнообразие; много блюда, но малки порции; ограничаване на мазнините с преобладаване на растителните масла; вместо тежки, маслени сладкиши – десерт от сирене и плодове.\nПрез 18 век работниците в Западна Европа ядат хляб и каша, а супата със зеленчуци и леща често присъства на масата на средностатистическия европеец. По същото това време започва и една интересна практика месото, картофите и дори други видове храни да бъдат измивани с бира (тъй като по онова време водата била твърде замърсена) и мляко. Три четвърти от храната била от растенията, а месото било твърде скъпо. Към 1870 г. западноевропейската диета включвала около 16 килограма месо на човек годишно, като през 1914 г. тези килограми нараснали до 50 килограма. През 2010 г. пък на всеки европеец се падат по 77 килограма месо годишно. Сами можем да си представим каква е разликата. Млякото и сиренето били рядкост дори в началото на двадесети век.\nВ началото на XX в. Карл фон Войт и Макс Рубнер самостоятелно измерили калоричния разход на енергия при различни видове животни, прилагайки принципите на физиката при храненето. През 1906 г. Уилкок и Хопкинс показали, че амино-киселината триптофан била необходима за оцеляването на плъховете. Хранили ги със специална хранителна смес, съдържаща всички хранителни съставки, които според него били важни за оцеляването, но плъховете умрели. Друга група плъхове били хранени с мляко съдържащо витамини. Хопкинс открил „допълнителни хранителни фактори“, различни от калориите, протеина и минералите, които били важни за здравето, но които тялото не можело да синтезира. През 1907 г. Стефан Бабкок и Едуин Харт провели еднозърнестия експеримент, чието завършване отнело почти четири години.\nПрез 1912 г. Касимир Фънк оформил термина витамин, важна съставка от диетата, от думите „важен“ и „амин“, защото се считало, че това непознато вещество, предотвратяващо скорбут, бери-бери и пелагра, се извлича от амония. Витамините били изучавани през първата половина на ХХ в. Година по-късно Елмър Макколум открил първите витамини, мастноразтворимия витамин А и водноразтворимия витамин В (през 1916 г.; сега познат като комплекс от няколко водоразтворими витамини) и наименувал витамин С като тогава непозната субстанция, предотвратяваща скорбут. Лафайет Мендел и Томас Осборн също направили забележителни изследвания върху витамини А и В. През 1919 г. сър Едуард Меланби неправилно определил рахита като недостиг на витамин А. През 1922 г. Елмър Макколум унищожил А витамини в числото от черен дроб на треска, но открил, че то все още лекува рахит. Отново през 1922 г. Х. М. Евънс и Л. С. Бишоп установили витамин Е като важен за бременните плъхове, първоначално наричайки го „хранителен фактор Х“ до 1925 г.\nГастрономията не спира да се развива през всичките тези векове. Голям принос за това има легендата Пол Бокюз, който, както можете сами да се досетите, е отново французин. Той е роден през далечната 1926 г. и е отдал целия си живот на гастрономията. Освен че познава френската кухня из основи, той обучава някои от най-награждаваните и известни майстори готвачи в Европа и САЩ. Неслучайно през 2011 г. му бе връчена и най-престижната награда – приз „Майстор – готвач на века”. Бокюз почина през 2018 г. Заедно с него в залата на славата на френската гастрономия застава и още един майстор- готвач. Това е Ален Дюкас. Той е първият майстор-готвач, който притежава 3 ресторанта, наградени с 3 звезди от Мишлен. Самият Дюкас печели 21 звезди Мишлен през своята дълга и плодотворна работа. Тези постижения, разбира се, не са случайни. Неговият принос в гастрономията е всепризнат най-вече заради авангардните му решения в кухнята и прилагането на молекулярната гастрономия, на която ще обърнем също внимание. Той е един от модерните новатори в кухнята, който дълги години създава иновативни кулинарни тенденции и вдъхновява другите готвачи да импровизират, да развиват себе си и кулинарното изкуство. Сега гурме произведенията на тези видни майстори на кулинарното изкуство се изучават в кулинарните институти в Европа и САЩ. Като един от тези институти е „The Institute Paul Bocuse Worldwide Alliance“, който обединява няколко института от различни държави, сред които САЩ, ЮАР, Сингапур, Китай, Финландия, Гърция и други. Съвременната гастрономия все повече набляга на креативността и импровизацията в кухнята. Смесица от различни традиционни кухни, разнообразни вкусове и въображението на майстор-готвачите. А докъде ще стигне, само времето ще покаже.\nИ както вече казахме – освен обикновената гастрономия, за която знаем доста, в края на 90-те години се появява и т.н. Молекулярна гастрономия. Това е клон на науката за храните, който се фокусира върху физическите и химични процеси, възникващи при приготвянето на храната. Тези процеси и взаимодействия се изследват и се тестват, за да дадат нови ароматни, функционални и артистични резултати. Техниките за молекулярна гастрономия обикновено се прилагат от ресторантите или се експериментират в домашни условия.\nИсторията пази сведения за редица учени, които още през 16 век изучават свойствата на храните, но за основоположници на молекулярната гастрономия през 1988 г. се смятат унгарският физик Никола Курти, който е известен с кулинарните си способности, както и Ерве Тис – директор на Международния център по молекулярна гастрономия към AgroParisTech-INRA и научен директор на Фондация „Хранителна наука и култура“ (Френска академия на науките). Той води и лекции по молекулярна гастрономия.\nПрез 1992 г. се провеждат практически семинари в Ериче, които първоначално са наречени „Наука и гастрономия“. На тях опит и знания обменят учени и професионални готвачи. Те дискутират ролята на науката в модерните кулинарни техники и науката зад традиционните методи на готвене. В крайна сметка, новата дисциплина, създадена от Курти и Тис приема името „Молекулярна гастрономия“ и започва динамичното си развитие и популяризиране. С течение на времето молекулярната гастрономия се развива и се обособява като наука за храните, която се стреми да проучи физичните и химичните трансформации на съставки в процеса на готвенето. В изучаването ѝ като академична дисциплина се включват три основни компонента: социалната роля на храната, творческото оформление на храната и различните техники и методи за нейната трансформация на молекулярно ниво. Молекулярната гастрономия се е наложила като авангарден и доста модерен стил на готвене, който се възползва от различни технически иновации, създадени в точните науки. Нарастващата популярност на молекулярната гастрономия и интересът към разнообразните техники, които тя прилага, не са останали незабелязани и все повече кулинарни институти включват в програмата си курс по молекулярна гастрономия. Наред с кулинарните институти на Швейцария, Англия и Франция, вече молекулярна гастрономия може да се изучава и в България.\nМолекулярната гастрономия обикновено се счита за безопасна, особено когато експерименталните хранителни творения се консумират умерено. Освен това зависи от използваните съставки. Например естествено срещащи се емулгатори и хидроколоиди (сгъстители), като желатин или агар агар, са безопасни за консумация. От друга страна, по-евтините емулгатори, като соевия лецитин, имат потенциални странични ефекти като подуване на корема и гадене. Допълнителни опасения включват използването на някои добавки и други съставки, като течни азотни изпарения, ксантанови смоли и калциеви соли.\nВъпреки това, всяко ястие използва само малко количество химикали и хората консумират тези ястия само от време на време. Следователно има ограничена експозиция на потенциално опасни съставки и е малко вероятно да се появят дългосрочни странични ефекти.\nГастрономията и виното\nВиното е питието, което е съпътствало човека през цялата негова история. То се превръща във важен компонент от храненето и източник на идеи за допълнителното овкусяване на храната. В някои страни като Испания например, със силната винена традиция, която е част от балансираната хранителна диета, виното е признато като отделен вид храна.\nПрез 2011 г. ЮНЕСКО призна за част от нематериалното културно наследство на човечеството употребата на виното при хранене. „Гастрономическото хранене на французите е обичайна социална практика за отбелязване на важни моменти от живота на отделни човеци и групи, като раждания, сватби, рождени дни, годишнини, постижения и др. Това е празнична трапеза, която събира хората за повод да се насладят на изкуството на доброто ядене и пиене”, пишат от Световната организация, като подчертават, че „хората, наречени гастрономи, които притежават дълбоки познания за традицията и съхраняват паметта й, следят живата практика на обредите, като по този начин допринасят за тяхното устно и / или писмено предаване, особено на по-младите поколения. Гастрономическото хранене сближава семейството и приятелите и укрепва социалните връзки”, казват още от ЮНЕСКО.\nИ така. Днес, когато храната е в изобилие и кулинарията се е превърнала в изкуство гастрономията освен наука е и вълнуващо преживяване. Все пак има няколко насоки, които можем да следваме при подбора на храна и вино, които да ни дадат по-богато изживяване – разнообразни вкусове, текстури и вкусови удоволствия.\nГурме кухнята е също кулинарно изкуство, включващо в себе си интересни храни и напитки, съчетани по особен наин. Този вид кухня е наричан още и висша кухня, защото най-отличителните й характеристики са сложното приготвяне и най-вече изисканото аранжиране и сервиране. В този вид кухня храните са по-малки като грамаж и обем в сравнение с обикновената кухня и ястията приготвени в нея. За сметка на това пък ястията в гурме кухнята са с изключително богат и интензивен вкус.\nАко искате да вкусите и да се потопите в дебрите на гурме кухнята, то трябва да консумирате ястията бавно и продължително, за да се насладите на всеки един вкус, вложен в приготвянето на храната. При този вид кухня сервираните блюда са доста на брой – седем или осем различни храни, което компенсира техният грамаж.\nВ този вид кухня е интересно и любопитно, че там няма да откиете храни, които са приготвени посредством пържене. Този вид ястия са здравословни и включват в себе си различни видове меса, риба и морски дарове, плодове и зеленчуци, както и храни, които са приготвени по възможно най-здравословния начин.\nЯстията в гурме кухнята обикновено са приготвени чрез задушаване, печене или на пара. Поднесени са със зеленчукова гарнитура и са аранжирани по необикновен начин. Често използвани в гурме кухнята са сосовете с балсамов оцет, ароматни подправки и масла.


Сербезова освободи шефа на „Пирогов“, дава го на прокуратурата - Tribune.bg\nСербезова освободи шефа на „Пирогов“, дава го на прокуратурата\n23 юни, 17:25 / Tribune\n03 юни, 18:20\nБалтов за загубите на „Пирогов“: Кацаров принуди болницата да заработи по друг начин\n03 юни, 11:51\nПрокурист влиза в „Пирогов“ заради задължения на болницата\n13 септември, 13:48\nВ първия работен ден след отпуск уволниха проф. Асен Балтов от „Пирогов“\nПрипомняме, че проф. Поромански бе назначен от тогавашния служебен министър на здравеопазването Стойчо Кацаров, който реши да се саморазправи с проф. Асен Балтов. Тогава пред „Пирогов“ имаше серия от протести срещу здравното министерство, а проверките така е не установиха нарушения.\nЕтикети Пирогов, уволнение, директор, задължения, Асена Сербезова


Лошо посрещане провали Бургас 2007 срещу Славия - E-BURGAS - Новинарски портал, отразяващ събитията от обществено-политическия живот на Бургас и региона.\nЛошо посрещане стана основна причина за загубата на Бургас 2007 от Славия с 0:3 /17:25, 18:25, 20:25/ в 6-ия кръг от първенството на Националната волейболна лига за жени. Домакините показаха проблясъци в отделни моменти от мача, но не успяваха да доведат успешните си точкови поредици до затваряне на гейм. Най-резултатно за бургазлийки игра капитанката Даниела Иванова с 11 точки.\n„Посрещането е фундаментален елемент от волейболната игра, но ние допуснахме много брак. Момичетата не могат да си повярват. На тренировки правят толкова хубави неща, а като дойде мачът, все едно ги забравят”, коментира старши треньорът на Бургас 2007 Георги Делчев.


Дънки Dolce&Gabbana, изработени от памучен деним, комбинация от памук и еластан, моделът е с класическа кройка, Regular fit, пет джоба.\nДънки Dolce&Gabbana, изработени от памучен деним, комбинация от памук и еластан, моделът е с класическа кройка, Regular fit, пет джоба. Състав: 98% памук, 2% еластан; Колекция: пролет - лято 2021; * Моделът носи размер 48 и е висок 187см.\n(Синьо 46) Цвят: Синьо , Размер: 46\t8057155842339 890.00 BGN Мъже In Stock GY07LDG8DO8\n(Синьо 48) Цвят: Синьо , Размер: 48\t8057155842346 890.00 BGN Мъже In Stock GY07LDG8DO8\n(Синьо 50) Цвят: Синьо , Размер: 50\t8057155842353 890.00 BGN Мъже Out Of Stock GY07LDG8DO8\n(Синьо 52) Цвят: Синьо , Размер: 52\t8057155842384 890.00 BGN Мъже Out Of Stock GY07LDG8DO8\n(Синьо 54) Цвят: Синьо , Размер: 54\t8057155842407 890.00 BGN Мъже Out Of Stock GY07LDG8DO8


Печена патица – Boutique De Kristina\nHomeБез ГлутенПечена патица\nКрехка и ароматна патица изпечена в глина\nДеликатес подходящ за зимните дни… Ароматна печена патица, с крехко и вкусно месце! 😍\n1 цяла патица (около 2500 гр)\nСол на вкус (аз слагам 1.5 с.л.)\nПрецеден сок от половин портокал\n2 кафени лъжички сух чесън или 3-4 скилидки счукан\n3 супени лъжици зехтин (или олио)\n1. Почистете патицата от останала перушина, изрежете жлезата от трътката и ако има тежка миризма я изкиснете за няколко часа в студена вода с малко винен оцет.\n2. Пригответе марина от портокаловия сок, сол, черен пипер, червен пипер, чесън, мед и зехтин. Разбъркайте добре и залейте патицата отвътре и отвън. Затворете в найлонов плик, поставете в купа или чиния и оставете да се маринова от 12 до 36 часа в хладилник.\n3. Сложете маринованата патица в тава или глинен съд, изсипете марината и намажете отвътре и отвън с меко масло. Напълнете я с няколко резена ябълка и каквото остане оставете в тавата, а след това завържете краката с конец. Сипете бяло вино и затворете с капак или алуминиево фолио.\n4. Печете около 6 часа на 150° или 3 -3.5 часа на максимална температура, отгоре и отдолу. По възможност я полейте 2-3 пъти с течността от тавата, в която се пече. Преди да я извадите от фурната я запечете без капак (фолио) на максимална температура, до хубав загар.\nпатица в глина\nMonth of July &nbsp2,286


Хванаха Преслава на калъп - slava.bg\nХванаха Преслава на калъп\n08.04.2015 13:56 | Видян 1888 пъти\nПреслава има ново гадже, гръмна сп. "Стори". И прилага доказателство - папарашки снимки, на които Преслава е впила устни в мъж в дискотека. Според изданието, новата страст на певицата се казва Христо Попов и е на 24 години. Свалката между двамата тръгнала още преди година, а кога са се отдали на чувствата си остава загадка. Видно е обаче, че не се притесняват да интимничат пред десетки хора в заведение.\nХристо Попов бил особено близък приятел на Калоян Арсенов, който неотдавна пък беше гадже на Анелия. Христо и Калоян обичали да излизат заедно и често купонясвали в мъжка компания. Калоян е син на бившия министър от кабинета на Симеон Сакскобурготски Долорес Арсенова и е един от най-желаните ергени. Той имаше връзка с Мис България Юлия Юревич, която в момента пък е в обятията на Тодор Батков-младши, а по-късно "заби" и колежката на Преслава - Анелия.\nЕтикети: Преслава, фолк, певица, хванаха, целува, друг, мъж\nПреслава и Светлана скарани заради Божинов\nПреслава заплашена с киселина\nПреслава: Искам да си живея живота, не да робувам на клишета


Пътят на ванилията от кулинарията до луксозната парфюмерия\nНачало » Блог » Пътят на ванилията от кулинарията до луксозната парфюмерия\nПътят на ванилията от кулинарията до луксозната парфюмерия\nПубликувано от admin 11.12.2017 0 Коментар(а)\nВсеки е усещал невероятният нежен и сладък аромат на ванилията, но знаете ли историята на тази популярна подправка в сладкарството, която намери приложение и в луксозната парфюмерия? Родното място на ванилията е мексиканската джунгла, а първият човек, който е усетил невероятния аромат на растението, се смята, че е Христофор Колумб през 1502 година. Очаквано или не, чистата ванилия е третата най-скъпа подправка в целия свят, а преди нея се нареждат само златистият шафран и кардамонът.\nВанилията е есенция, която се извлича от определен вид орхидеи, принадлежащи към род Ванила, от където произлиза и името. В превод от испански, „ванила“ означава малка ножница, в която се прибира и съхранява шпага. Към този род спадат над 100 растения, но само 2 от тях са годни за употреба. Това са Vanilla planifolia и Vanilla tahitiensis. Самото растение е дълга около 20 метра лиана с тъмнозелени, овални листа и великолепен жълт цвят, който се разтваря за ден. То е познато още от времето на ацтеките, които наричали ванилията черно цвете и я добавяли в топла напитка, заедно с какао, лют червен пипер и мед.\nМакар да се смята, че Колумб пръв е усетил благоухания аромат на ванилията, то тя е пренесена в Европа от испанските конквистадори, които запознали и хората на стария континет с какаото. Това се случило през 16 век. Били са необходими няколко десетилетия на европейците, за да открият невероятните приложения на растението. Чак през 1602 година, многоуважаваният придворен фармацефт на кралица Елизабер I установил, че сладникавият аромат на ванилията чудесно би подхождал на някои от печивата, които се приготвят в двореца. Така една от най-скъпите подправки започнала да се ползва първо в царската кухня, а вече и по целия свят. В Европа, по-често се ползват ванилени пръчици и зърна, докато в Северна Америка предпочитат повече самата есенция, извлечена от растението.\nАроматъте, които се извличат от двата вида орхиди се разлчават малко, като екстрактът добит от Vanilla Tahitienis е с по-сладък аромат и по-тъмен цвят. Vanilla Tahitienis е наречена още френската ванилия, заради широкото разпространение, което налагат именно французите скоро след появата на новото растение на континента.\nНе след дълго, ванилията намерила още едно предложение. Започнали са да я добавят в тютюна, за по-приятен аромат, а аристократите по това време са били силно впечатлени от ароматното нововъведение в тютюневата индрустрия. Оказва се, че ароматът започва да въздейства особено на голям брой хора и специалисти проучват ваниленото ухание. Установява се, че ванилията е изключително силен афродизиак.\nКозметичната индустрия и парфюмерията скоро обърнали поглед към екзотичния нов аромат, който спечелил сърцата както на европейците, така и на американците. Благодарение на сладкото си ухание и влиянието върху човека, ванилията бързо се превръща в основна съставка на много от парфюмите. Най-често се ползва при създаването наразлични маркови парфюми с ориенталски ароматни нотки. Техните съставки често са изключително екзотични за нашите ширини и много хора ги наричат „гурме аромати“.\nАроматът на ванилия се комбинира чудесно с десетки други благоухания. Сред са нежният мирис на розата, цитрусовите нотки на лимон, портокал и грейпфрут, а какото допълва чудесно подобен вид ароматни комбинации. Смята се, че третата най-скъпа подправка може да пребори безсънието, намалява стреса и в комбинация с аромат на мандарина ще ви помогне да имате здрав и спокоен сън.


Татяна получава значка Супер клиент. Тя беше връчена от Театър 199, защото е лоялен клиент.\nТатяна получава значка Светкавица, защото изпревари всички и грабна първия ваучер за Пламен Пеев и Теодор Елмазов в изящната трагикомедия "Съдебна грешка" на 12 Януари!\nТатяна получава значка Супер клиент. Тя беше връчена от Fresh Bar Kitchen, защото е лоялен клиент.\nТатяна получава значка Супер клиент. Тя беше връчена от Масажно студио Frictio, защото е лоялен клиент.\nТатяна получава значка Супер клиент. Тя беше връчена от Marina SPA, защото е лоялен клиент.\nТатяна получава значка Светкавица, защото изпревари всички и грабна първия ваучер за Лимонено пиле, пъстърва на тиган или свински котлет с кост, плюс салата по избор!\nТатяна написа ревю за Театър 199:\nВеликолепна актьорска игра. Тема, която вълнува всеки мислещ човек. Мечтите и смелостта да се впуснем в приключението-живот. Можем ли да бъдем верни на себе си без да нараним и да бъдем наранени? Единствено не разбрах, зрителите зад гърба ми ... коментари на висок глас при това груби и неуместни.\nТатяна получава значка Супер клиент. Тя беше връчена от Bar & Dinner Casa Esperanza, защото е лоялен клиент.\nТатяна написа ревю за ГТП Си Ди Ем - Гарант:\nТехническият преглед беше извършен точно по график и много професионално. От мен се изискваше само да предоставя необходимите за прегледа документи. За всичко оставало се погрижиха служителите на пункта. Много съм доволна! Препоръчвам!\nТатяна написа ревю за Fresh Bar Kitchen:\nВкусна храна и добро обслужване! Препоръчвам!\nТатяна получава значка Супер клиент. Тя беше връчена от My SPA, защото е лоялен клиент.\nГТП Си Ди Ем - Гарант преди 3 години\nПревъзходен масаж! Препоръчвам го горещо! Дасега съм била 3 пъти и всеки път си тръгвам заредена с енергия. Оставете се спокойно в ръцете на Венета. Тя знае как да освободи тялото и духа ви от натрупаното напрежение и стрес. На мен дори ми помогна да раздвижа обездвижения си крак след една травма.\nМного приятно място за семейства\nНовия дюнер преди 5 години\nПриятно малко заведение със прекрасен персонал\nПретенциозно място, но пусто. Посетихме заведението в сряда вечер, но не ми се струва, че това е основната причина.\nБогата листа с вина. Що се отнася до храната, нищо запомнящо се.\nИзпробвахме 2 от 3-те предложения (телешко и свинско).\nОчаквахме много повече от италианския майстор-готвач.\nНе бих отишла отново там\nМного вкусно приготвена храна!\nКафе-ресторант Mi Casa преди 6 години\nСтудио Ivy Lounge преди 6 години\nНай-хубавото нещо, което съм правила за своето здраве от много време! Радвам се, че открих това студио.\nКрасотата и здравето произходжат от вътрешната ни чистота.\nНе е ли малко странно, че по-често правим вътрешно почистене на колите си? Колко рядко се сещаме за нас самите!\nЦентър Innovative преди 7 години\nОфициално масажът е обявен за 65 лева, а на място имаше ценоразпис, където цената на същия масаж беше 30 лв.\nЦялостното ми впечатление, е че този масаж реално струва не повече от 30 лв.\nДнес измих колата, но я получих с ОЖУЛЕН ДЕСЕН КАЛНИК.\nИзключително НЕПРИЯТНА ИЗНЕНАДА!\nПолзвала съм услугите на автомивката многократно, но това е за ПОСЛЕДНО.\nВ тази автомивка нещата вървят надолу.\nКогато оставях колата за миене в автомивката нямаше отговорник.\nОчевидно ЛИПСВА КОНТРОЛ!


Гари Фишер: Планинското колоездене се завръща – Niko Bikes\nЧетвърто измерение →\nГари Фишер: Планинското колоездене се завръща\n23/12/2007 by Niko Bikes\nГари Фишер, снимка ©: Sterling Lorence\nГари Фишер е един от пионерите в планинското колоездене и основател на едноименната марка велосипеди. През годините е бил свидетел на много повратни моменти в развитието на спорта, като прехода от твърди към меки вилки и рамки, от педали с каишки до модерните автомати.\nКакто всеки спорт, популярността на планинското колоездене може да се покачва и спада, но Фишер е убеден че в момента изживяваме нов планински ренесанс.\nПродажбите на планински велосипеди са се удвоили за последната година. Това е просто невероятно. Може би сме свидетели на повторното откриване на спорта. Преди време да бъдеш екипиран крос-кънтри колоездач беше най-непопулярното занимание сред тинейджърите. Явно планинското колоездене трябваше да стигне до дъното за да се превърне отново в предпочитан спорт. Вече сме го преживявали веднъж.\nМисля че планинското колоездене е в процес на съзряване. Различните му разновидности вече са добре развити. Докато в началото се започна като типично атлетичен спорт, новите стилове се развиват предимно като техничност, под формата на Freeride/DJ и други. Днес и двете основни течения имат свой живот.\nВелосипедът е най-сполучливото изобретение, което може да излекува болежките на модерното общество. За щастие все повече млади хора приемат велосипеда като решение за здравословен живот. Прекарах години в пътуване и изучаване на това отношение, и се връщах вкъщи зареден и готов да изпробвам нещо ново. Всеки който кара колело е мой приятел.\nВинаги има водачи и последователи. Сега например китайците смятат велосипеда за отживелица – това вероятно е защото ни следват от разстояние, и може би, или поне така ни се струва, не следват правилните хора.\nВ моите пътувания съм попадал на хора с различни идеали, но най-впечетляващата разлика е тази между хората живеещи на бързи обороти, от този тип които натискат газта до дупка и си казват – заслужил съм го и ще го изживея докрай; и тези които казват – чакай малко, нека се погрижим за този свят и да оставим нещо прилично на децата си.\nФишер е оптимистичен:\nИнтересен е фактът че китайски ездачи са се прицелили в олимпийските медали. Ами ако някой от тях спечели злато (Пекин, Август 2008)? Това може да доведе до бум в планинското колоездене в Китай, и дефицит от световен мащаб!\nСамо времето ще покаже доколко оптимизмът на Гари Фишер е оправдан.\nАдаптиран превод от cyclingnews.com


Предимствата на апаратната диагностика при скритите течове - 24online.mk - Vesti Makedonija - Вести България\nСекторите, които са свързани с битови решения през последните години доказаха, че и тук технологиите безспорно са оставили своя отпечатък. Когато говорим за иновации ние си представяме компютърна апаратура, уреди и модерни инструменти, с които ежедневно улесняваме своите занимания. Тази благодатна възможност обаче поставя един друг аспект в сферата на водопроводните услуги, тъй като и тук с цел да намалят разходите за извършване на ремонти и за да се справят много по-ефективно и бързо с ангажиментите си професионалистите възлагат на технологиите някои от специфичните и засягащи ги дейности. Знаете ли, че днес почти не се кърти хаотично за да се стигне до аварията, която потенциално е възникнала във водопровода на имота ви? Прилагат се съвсем елегантни и доста по-резултатни способи, при които прецизността, коректността и възможността за отстраняване на аварията се оказва свръх интелигентна. Днес ще ви срещнем точно с такъв метод за откриване на течове без къртене, с апаратура и диагностика, която отнема буквално няколко минути.\nАпаратите в помощ на водопроводчиците\nДиагностицирането с апаратура на какъвто и да било проблем, извършване на замерване и анализ е сред основните приоритети на всеки бранш в сферата на услугите. Да се получи основната първоначална информация, която да спомогне за ефективно намиране на решение, съобразено с проблематиката е това, което ще изгради и перфектната възможност за бързо и правилно решение.\nТочно тук във водопроводния бранш и услугите, които предлагат специалистите в сферата на откриването на скритите течове се прилагат най-модерни апарати, с които се установява без къртене местоположението на аварията. Доста сложно звучи, тъй като обикновено дефектиралите тръби са зад стени, подови настилки, зидове, санитарни плочки и т.нат., което на практика затруднява прецизното установяване на точната локация на теча. Но ролята на апаратите, които се прилагат при диагностициране от разстояние са иновативната възможност, в която днес много голям процент от екипите са инвестирали, защото те са инструмент, с който:\nМного точно се локализира аварията;\nНе се налага предварително къртене на облицовки;\nУстановява се мащабността на проблема;\nСпестява се време, тъй като в момента на диагностиката се намира точната позиция на теча.\nАпаратурата не само намалява мащабите на къртенето, но тя дава на водопроводчика ясна насока за това къде да насочи своите усилия.\nНай-ефективната апаратура за откриване на течове\nВодопроводчиците са наясно, че всяко отлагане и забавяне на техните действия ще доведе до много сериозни трудности и главоболия. Когато има реална яснота за естеството на аварията и не се очакват неприятни изненади то действията започват да се насочват именно там, където е установен проблема. С помощта на термокамерите, които се считат за едни от най-ефективните апарати за откриване на течове се извършва изключително прецизна локация, която е с точност до 98 %. А това безспорно се оказва наистина много добро решение, защото в крайна сметка не се налага да бъдат отстранявани конструкции, облицовки и да се изисква повече физически труд за да се достигне до тръбата, която е дефектирала.\nА колкото по-малко са действията то това на практика спестява средства за ремонти и причинени материални щети. Със сигурност откриването на течове с термокамери ще ви заинтригува в случай, че имате съмнение за такъв проблем в имота си. когато се налага подобна диагностика винаги търсете фирми с опит и доказана компетентност в извършването на такива услуги. Така ще си спестите:\nНежелано къртене и разрушения на новопоставени плочки;\nВреме, което е сериозен фактор при скритите течове.\nС термокамери боравят все повече водопроводчици, тъй като това е едно сериозно улеснение в тяхната ежедневна работа и борбата с неприятните скрити течове, които е оказва нанасят най-мащабните и сериозни материални щети.